**Ministru kabineta noteikumu projekta „Nepilngadīgo personu atbalsta informācijas sistēmas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Bērnu tiesību aizsardzības likuma 67.2panta septītā daļa. |
| 2. | Pašreizējā situācija un problēmas | Šobrīd spēkā esošie Ministru kabineta 2012.gada 22.maija noteikumi Nr.348 „Nepilngadīgo personu atbalsta informācijas sistēmas noteikumi” ir izdoti pamatojoties uz Bērnu tiesību aizsardzības likuma 64.panta 4.punkta pamata (svītrots ar grozījumiem Bērnu tiesību aizsardzības likumā 2013.gada 30.maijā, kas stājās spēkā 2013.gada 4.jūlijā).  Bērnu tiesību aizsardzības likuma 64.panta 4.punkts noteica, ka Iekšlietu ministrija nodrošina nepilngadīgo personu atbalsta informācijas sistēmas darbību un Ministru kabinets nosaka nepilngadīgo personu atbalsta informācijas sistēmas izveidošanas un izmantošanas kārtību, kā arī šajā sistēmā iekļaujamās informācijas apjomu un informācijas apstrādes kārtību.  Pieņemot spēkā esošos Ministru kabineta 2012.gada 22.maija noteikumus Nr.348 „Nepilngadīgo personu atbalsta informācijas sistēmas noteikumi”, tika secināts, ka Bērnu tiesību aizsardzības likumā esošais deleģējums Ministru kabinetam izdot noteikumus ir nepilnīgs.  Līdz ar to saskaņā ar Ministru kabineta 2012.gada 22.maija sēdes protokollēmumu (prot.Nr.28 10.§) Iekšlietu ministrijai līdz 2012.gada 1.jūnijam bija jāsagatavo un jāiesniedz noteiktā kārtībā Ministru kabinetā likumprojekts „Grozījumi Bērnu tiesību aizsardzības likumā”, paredzot Nepilngadīgo personu atbalsta informācijas sistēmas izveides mērķi, tajā iekļaujamās informācijas statusu, institūciju un personas, kuras ir tiesīgas apstrādāt informāciju Nepilngadīgo personu atbalsta informācijas sistēmā, tajā esošās informācijas glabāšanas ilgumu, kā arī jaunu deleģējumu Ministru kabinetam noteikt Nepilngadīgo personu atbalsta informācijas sistēmā iekļaujamās informācijas apjomu, kārtību un apjomu, kādā institūcijas sistēmai sniedz informāciju, un kārtību un apjomu, kādā institūcijas saņem informāciju no sistēmas. Tāpat tika uzdots izstrādāt tiesiski pamatotu risinājumu informācijas sistēmas mērķa grupas paplašināšanai, ļaujot uzkrāt un aktīvi strādāt ar uzkrātajām ziņām par personām līdz 24 (vai 25) gadu vecumam, kā arī personām, kuras atrodas aizgādnībā.  2013.gada 30.maijā Saeima pieņēma grozījumus Bērnu tiesību aizsardzības likumā, kuri stājās spēkā 2013.gada 4.jūlijā, un 67.2pantā nosaka nepilngadīgo personu atbalsta informācijas sistēmas mērķi, institūciju loku, kurām ir tiesības apstrādāt ziņas Nepilngadīgo personu atbalsta informācijas sistēmā, tajā apstrādājamo ziņu apjomu, kā arī deleģējumu Ministru kabinetam izdot noteikumus par kārtību un apjomu, kādā informācija iesniedzama Nepilngadīgo personu atbalsta informācijas sistēmai un saņemama no tās, kā arī tajā iekļautās informācijas apstrādes kārtību.  Ministru kabineta noteikumu projekts „Nepilngadīgo personu atbalsta informācijas sistēmas noteikumi” (turpmāk – noteikumu projekts) izstrādāts, pamatojoties uz Bērnu tiesību aizsardzības likuma 672.panta septīto daļu, kas groza tiesisko pamatu Nepilngadīgo personu atbalsta informācijas sistēmas (turpmāk - Sistēma) turpmākās darbības nodrošināšanai un deleģējumu Ministru kabinetam izdot noteikumus.  Līdz ar to netiek veidota jauna informācijas sistēma, bet gan paredzēts mainīt Ministru kabineta noteikumu izdošanas deleģējumu, pilnveidojot esošo Nepilngadīgo personu atbalsta informācijas sistēmas tiesisko regulējumu atbilstoši juridiskās tehnikas prasībām, proti, izslēdzot no tā normas (Sistēmas izveidošanas mērķi, tajā iekļaujamās informācijas izmantošanas ilgumu, institūciju uzskaitījumu, kurām ir tiesības apstrādāt ziņas, bērnu raksturojošās informācijas apjomu), kuras šobrīd nosaka Bērnu tiesību aizsardzības likuma 67.2pants un precizēt Sistēmā iekļaujamās informācijas apjomu atbilstoši Bērnu tiesību aizsardzības likuma 67.2pantā noteiktajam pilnvarojumam Ministru kabinetam (piemēram, līdz šim oficiāli neapstiprināto informāciju paredzēts aizstāt ar bērnu raksturojošo informāciju par viņa interesēm un ieradumiem, dzīvesveidu un dzīves vidi). |
| 3. | Saistītie politikas ietekmes novērtējumi un pētījumi | Bērnu noziedzības novēršanas un bērnu aizsardzības pret noziedzīgu nodarījumu pamatnostādņu 2013.–2019.gadam (apstiprināts ar Ministru kabineta 2013.gada 21.augusta rīkojumu Nr.392 „Par Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.–2019.gadam”) - 2.un 35.punkts. |
| 4. | Tiesiskā regulējuma mērķis un būtība | Noteikumu projektā paredzēts precizēt Ministru kabineta noteikumu izdošanas pamatojumu un precizēt Sistēmā iekļaujamās informācijas apjomu atbilstoši Saeimas pilnvarojumam Ministru kabinetam, atzīstot par spēku zaudējušiem Ministru kabineta 2012.gada 22.maija noteikumus Nr.348 „Nepilngadīgo personu atbalsta informācijas sistēmas noteikumi”.  Sistēmas mērķis ir nodrošināt efektīvu informācijas apstrādi par riska nepilngadīgām personām (piem., nepilngadīgās personas, kas izdarīja likumpārkāpumus, klaiņo, dzīvo sociāli nelabvēlīgos un bīstamos apstākļos u.c.).  Ar Sistēmu tiks būtiski veicināta operatīva informācijas apmaiņa un sadarbība starp iesaistītām tiesībaizsardzības, sociālām un izglītības institūcijām, kā rezultātā būtiski uzlabosies agrīnā nepilngadīgo personu noziedzības un viktimizācijas prevencija. Sistēma nodrošinās un veicinās iesaistītām iestādēm iespējas:   * nekavējoties piekļūt to funkciju izpildei nepieciešamai informācijai; * saņemt un nosūtīt signālus atbildīgajām institūcijām par gadījumiem, kad nepilngadīgā persona ir nonākusi krīzes situācijā un/vai nepieciešama citu dienestu dalība konkrētas situācijas risināšanā; * veikt ātru savstarpējo informācijas apmaiņu; * nodrošināt savlaicīgu, pilnvērtīgu un koordinētu starpinstitucionālās komandas rīcību krīzes situācijas novēršanai un atbalsta sniegšanai bērnam; * veikt preventīvus pasākumus bērna tiesību aizsardzībai.   Noteikumu projektā ir noteikti:   * vispārīgie jautājumi attiecībā uz Sistēmu; * Sistēmā sniedzamās, iekļaujamās un atspoguļojamās informācijas saturs (t.sk., bērna personas dati, informācija par bērna izglītošanu, invaliditāti, ieradumiem, pret bērnu vērstu vardarbību, sniegtiem pakalpojumiem un palīdzību, bērna saskari ar tiesībaizsardzības iestādēm, bērna izdarītiem administratīviem pārkāpumiem, bērna iesaisti kriminālprocesā, tiesas procesu, sodu un piespiedu līdzekļiem, bērnam piespriestā brīvības soda vai aresta izpildes gaitu, bērna likumiskajiem pārstāvjiem, bērna dzīvesvietas apmeklējumu, par to, ka bērns ir cietis noziedzīga nodarījuma vai administratīvā pārkāpuma rezultātā, bāriņtiesu reģistri un reģistrācijas žurnāli, u.c.); * Informācijas apstrādes kārtība (informācijas iekļaušanas, aktualizācijas, arhivēšanas un dzēšanas kārtība, iestādes, kas iesniegs informāciju Sistēmai un attiecīgās informācijas apjoms, Sistēmas informācijas glabāšanas termiņi u.c.); * Informācijas saņemšanas kārtība (iestādes, kurām tiks nodrošinātas piekļuves tiesības Sistēmai un saņemamās informācijas apjoms, Sistēmas automātisko vai manuālo paziņojumu nodošanas, saņemšanas un apstrādes kārtība, u.c.); * noslēguma jautājumi (ņemot vērā pastāvošās tehniskās iespējas un plānotās informācijas sistēmu attīstības aktivitātes, ir paredzēts, ka Valsts izglītības informācijas sistēma tiks pielāgota informācijas nodošanai Sistēmai par nepilngadīgiem, kuri neapmeklē izglītības iestādi sākot ar 2014.gada 1.septembri, informācijas izsniegšana no Sistēmas par personu, kas sniedza informāciju saistībā ar nepilngadīgo Ieslodzījumu vietu pārvaldei tiek nodrošināta ne vēlāk kā ar 2017.gada 1.jūliju, savukārt, Sociālās integrācijas valsts aģentūras informācijas sistēma tiks pielāgota informācijas nodošanai Sistēmai par nepilngadīgā atrašanās ilgstošas sociālās aprūpes un sociālās rehabilitācijas institūcijā līdz 2014.gada 1.jūlijam. Ievērojot iepriekšminēto Noteikumu projekta noslēguma jautājumos ir noteikti attiecīgas informācijas iekļaušanas termiņi).   Sistēmas veidošanā atbilstoši savai kompetencei piedalās iestādes, kuras īsteno funkcijas saistībā ar preventīvo, palīdzības un sodu izpildes darbu ar nepilngadīgām personām. Piekļuves tiesības Sistēmā iekļautai informācijai tika noteiktas pamatojoties uz iestāžu veicamajām funkcijām un katrai iesaistītai iestādei ārējos tiesību aktos noteiktajām tiesībām iepazīties ar attiecīgu informāciju, tādējādi Sistēmas lietotājiestāžu piekļuves tiesību apjoms atšķiras. Sistēmā tiek apstrādāta informācija, kura ir nepieciešama vai lietderīga vairāku iesaistīto iestāžu darbā. Atsevišķām iestādēm ir nepieciešamas tikai apskates tiesības Sistēmā iekļautai informācijai, jo attiecīga citu dienestu sniegtā informācija ir nepieciešama to funkciju īstenošanai, taču šo iestāžu pašu producējamā informācija saistībā ar nepilngadīgām personām nav nepieciešama pārējiem dienestiem vai tiek nodota izmantojot citus risinājumus (piem., Valsts robežsardze u.c.).  Sākotnējo informācijas iekļaušanu Sistēmā par nepilngadīgajiem veic bāriņtiesas, Valsts policija, pašvaldības policija un sociālie dienesti. Iestādes, kuras neveica sākotnējo informācijas iekļaušanu, iekļauj Sistēmā papildus informāciju (ja tāda ir pieejama), veicot darbu ar attiecīgu nepilngadīgo. Informācija no saistītajām informācijas sistēmām tiek nodota atspoguļošanai Sistēmā automātiski par tiem nepilngadīgajiem, kuru dati jau ir iekļauti Sistēmā.  Sistēmas ietvaros ir nodrošināta automātisko un manuālo paziņojumu nosūtīšanas funkcionalitāte. Manuālo paziņojumu funkcionalitāte nodrošina komunikācijas platformu Sistēmas lietotājiem, lai veiktu uzdevumu vai informācijas nodošanu starp iesaistītām iestādēm un iestādes darbiniekiem, savukārt, automātisko paziņojumu funkcionalitāte nodrošina iespējas nekavējoties saņemt informāciju par noteiktām situācijām, kurās nokļūst nepilngadīgais (iekļaujot Sistēmā informāciju, kura atbilst noteiktiem kritērijiem tiek automātiski ģenerēts paziņojums iesaistītām iestādēm, kurš tiek nosūtīts gan uz iepriekš noteiktām e-pasta adresēm, gan tiek atspoguļots Sistēmas lietotājiem). Sistēmas paziņojumus var iedalīt primāros (pamatojoties uz kuriem, attiecīgām iestādēm būtu jāpieņem lēmums par nepilngadīgā informācijas sākotnējo iekļaušanu Sistēmā) un sekundāros (atspoguļo noteiktas Sistēmā iekļautas izmaiņas informācijā par nepilngadīgo, kura dati jau tika iepriekš iekļauti Sistēmā.  Sistēmā varēs iekļaut bērnu raksturojošu informāciju par bērna interesēm un ieradumiem, bērna dzīvesveidu un dzīves vidi. Par bērnu raksturojošu informāciju uzskatāma informācija, kas nav iegūta administratīvās lietvedības vai kriminālprocesa ietvaros, kā arī, ja tā nav saņemta ar informācijas sistēmu sasaistes palīdzību.  Bērnu raksturojošas informācijas iekļaušana Sistēmā veicinās iespējas uzsākt bērniem nepieciešamā atbalsta sniegšanu maksimāli ātri, t.i., vēl pirms bērnu tiesību vai interešu pārkāpums ir oficiāli dokumentēts un apstiprināts. Piemēram, personas gūtie ienākumi (bērns neapmeklē skolu, jo lasa un tirgo sēnes, ogas, puķes). Attiecīgajiem dienestiem tas kalpos par signālu pārbaudīt, kāpēc bērns spiests šādi rīkoties. Bērnu raksturojošu informāciju, norādot informācijas sniedzēja uzticamības un informācijas pieejas tiešuma informācijas sniedzējam novērtējumu, Sistēmā var ievadīt persona, kurai ir piešķirtas tiesības ievadīt informāciju Sistēmā (izņemot ārstniecības personas) un kuras rīcībā ir nonākusi attiecīga informācija. Saņemt bērnu raksturojošu informāciju ir tiesīgas tikai Noteikumu projektā noteiktas valsts un pašvaldību iestādes.  Bērnu raksturojošu informāciju glabās līdz personas pilngadības sasniegšanas dienai vai līdz miršanas dienai, ja bērns miris pirms pilngadības sasniegšanas.  Uzsākot darbu ar nepilngadīgu personu, visas iestādes, kuras veic darbības ar konkrētu nepilngadīgo personu, veic attiecīgu atzīmi Sistēmā, tādējādi nodrošinot informācijas pieejamību par konkrētā bērna situācijas risināšanā iesaistītām iestādēm. Saskaņā ar Noteikumu projektā noteikto, iesaistītās iestādes reizi gadā izvērtē informācijas par konkrētu bērnu turpmākās apstrādes Sistēmas aktuālajā datubāzē lietderību, pamatojoties uz iestādes veikto profilaktisko, atbalsta, audzināšanas vai citu aktivitāšu ar konkrētu bērnu efektivitātes izvērtējumu. Katra iesaistītā iestāde savas kompetences ietvaros izvērtējot veiktā darba ar bērnu efektivitāti, veic atzīmi Sistēmā par to, vai konkrētai iestādei ir nepieciešams turpināt darbības ar konkrētu nepilngadīgu personu. Informācija par nepilngadīgu personu tiek arhivēta tikai gadījumā, ja visas iestādes, kuras sākotnēji ir atzīmējušas savu iesaisti darbā ar šo personu, veic atzīmi par informācijas arhivēšanu.  Noteikumu projektā ir noteiktas lietotājiestāžu tiesības pievienot Sistēmā iekļautajai informācijai foto, video, audio un teksta materiālus saistībā ar Sistēmā reģistrētu bērnu. Piekļuve attiecīgiem pievienotiem materiāliem un dokumentiem ir noteikta Noteikumu projektā. Pievienotie foto, video, audio un teksta materiāli veicinās iespējas maksimāli skaidri raksturot piem., nepilngadīgā dzīvesvietas apmeklējumu, savukārt pievienotie dokumenti par nepilngadīgo – probācijas klientu nodrošinās iespējas citiem iesaistītiem dienestiem iepazīties piem., ar sastādīto izvērtēšanas ziņojumu un ņemt vērā iepriekšminēto informāciju, īstenojot darbības ar nepilngadīgo personu.  Saskaņā ar Noteikumu projektā noteikto Sistēmā tiks apstrādāta t.sk., sensitīva informācija saistībā ar:   * nepilngadīgās personas tautību (attiecīga informācija tiks kopēta no Iedzīvotāju reģistra). Attiecīga informācija ir nepieciešama, piem., lai nodrošinātu iespējas ievērot nepilngadīgās personas kultūras īpatnības/mentalitāti, veicot darbu ar attiecīgu personu, noteikt iespējamo nepilngadīgās personas paziņu loku/iespējamo atrašanās vietu, gadījumā, ja nepilngadīga persona ir bezvēsts pazudusi, ka arī noteikt etniskās grupas, kuras ir vairāk pakļautas viktimizācijai/ diskriminējošai attieksmei; * nepilngadīgās personas atzīšanu par cietušo kriminālprocesa ietvaros (attiecīga informācija tiks atspoguļota no Kriminālprocesa informācijas sistēmas). Kriminālprocesa informācijas sistēmā ir iestrādāta funkcionalitāte, kura nodrošina iespējas katrā konkrētā gadījumā saņemt procesa virzītāja atļauju noteiktas informācijas atspoguļošanai Sistēmā par noziedzīga nodarījuma rezultātā cietušo nepilngadīgo personu. Ja kriminālprocesa virzītājs nesniedz attiecīgu atļauju Kriminālprocesa informācijas sistēmas ietvaros, tad attiecīgas informācijas atspoguļošana Sistēmā netiek veikta. Attiecīga informācija ir nepieciešama bāriņtiesām, lai nodrošinātu bērna tiesību ievērošanu, piem., izņemot bērnu no ģimenes, kurā viņš tiek pakļauts vardarbībai, nodrošinot cietušajai nepilngadīgajai personai nepieciešamo psiholoģisko palīdzību.   Saskaņā ar Noteikumu projektu Sistēmā iekļaujama arī informācija par nepilngadīgas personas invaliditāti (pazīmes par kustību, redzes, dzirdes, psihisko vai citu traucējumu esamību, kā arī datums, līdz kuram noteikta invaliditāte). Attiecīga informācija tiek atspoguļota no Veselības un darbspēju ekspertīzes ārstu valsts komisijas Invaliditātes informatīvās sistēmas, kura tika izveidota un darbojas pamatojoties uz Ministru Kabineta 2011.gada 26.aprīļa noteikumiem Nr.315 "Veselības un darbspēju ekspertīzes ārstu valsts komisijas nolikums".  Saskaņā ar Noteikumu projektu Sistēmā iekļaujama informācija par nepilngadīgas personas interesēm (hobiji, aizraušanās). Attiecīgā informācija ir nepieciešama, piem., lai izstrādājot sociālās korekcijas un sociālās palīdzības programmu ņemtu vērā t.sk., nepilngadīgās personas intereses, tādējādi veicinot iepriekšminētas programmas efektivitāti un nepilngadīgas personas aktīvāku iesaisti tās īstenošanā. Jāatzīmē, ka zinot nepilngadīgas personas intereses ir iespējams noteikt personas kontaktu loku, tādejādi veicinot iespējas veikt ne tikai indikatīvās profilaktiskās aktivitātes, bet arī selektīvās, uz konkrētu personu grupu vērstas profilaktiskās aktivitātes.  Saskaņā ar Noteikumu projektu Sistēmā ir paredzēts atspoguļot noteiktu informāciju attiecībā uz noziedzīgiem nodarījumiem, krimināllietām un administratīvo pārkāpumu lietām. Piekļuve attiecīgai informācijai tiek piešķirta tikai tām iestādēm, kuru darbību reglamentējošie tiesību akti nosaka to tiesības iepazīties ar attiecīgu informāciju attiecīgajā apjomā.  Piekļuve Sistēmai ir nodrošināma šādām valsts un pašvaldību iestādēm to darbību reglamentējošajos normatīvajos aktos noteikto funkciju veikšanai:   * Valsts policijai - profilaktiskā darba veikšanai, kā arī noziedzīgu nodarījumu un citu likumpārkāpumu novēršanai un atklāšanai; * Bāriņtiesai - bērna tiesību un interešu aizstāvībai; * pašvaldības policijai - profilaktiskā darba veikšanai, kā arī likumpārkāpumu novēršanai un atklāšanai; * pašvaldības sociālajam dienestam – pašvaldības sociālās palīdzības un sociālo pakalpojumu nodrošināšanai; * Valsts probācijas dienestam – kriminālsodu izpildes nodrošināšanai, izlīgumu īstenošanai un izvērtēšanas ziņojumu par probācijas klientu sagatavošanai; * Ieslodzījuma vietu pārvaldei – kriminālsodu un drošības līdzekļu izpildes nodrošināšanai; * sociālās korekcijas izglītības iestādei – audzinoša rakstura piespiedu līdzekļu izpildes nodrošināšanai; * Tiesībsargam - cilvēktiesību ievērošanas nodrošināšanas uzraudzībai; * Sociālās integrācijas valsts aģentūrai – valsts sociālo pakalpojumu nodrošināšanai un koordinēšanai; * Valsts bērnu tiesību aizsardzības inspekcijai - bērnu tiesību un interešu nodrošināšanas uzraudzībai; * Valsts robežsardzei – robežkontroles veikšanai; * Pilsonības un migrācijas lietu pārvaldei – informācijas par pieņemtiem bāriņtiesu lēmumiem iekļaušanai Iedzīvotāju reģistrā; * Valsts sociālās apdrošināšanas aģentūrai – pabalstu un pensiju izmaksas nodrošināšanai; * citām valsts un pašvaldību iestādēm, ja institūcijas darbību regulējošajos ārējos normatīvajos aktos ir noteiktas tās tiesības iepazīties ar attiecīgu informāciju.   Noteikumu projektā ir noteiktas iespējas ārstniecības personām informēt Valsts policiju par iespējamu pret bērnu vērstu vardarbību, izmantojot Sistēmas piedāvātās tehniskās iespējas (pamatojoties uz divpusēju Informācijas centra un ģimenes ārsta privātprakses līgumu par Sistēmas izmantošanu tiešsaistes režīmā). Attiecīgs risinājums ir papildu informācijas sniegšanas alternatīva saskaņā ar šobrīd Ārstniecības likuma 56.1 pantā noteikto ārstniecības iestāžu pienākumu nekavējoties, bet ne vēlāk kā 12 stundu laikā paziņot Valsts policijai par bērnu, kurš iespējams ir cietis no pienācīgas aprūpes un uzraudzības trūkuma vai cita bērnu tiesību pārkāpuma. Risinājums nodrošina tehniskās iespējas nekavējoties nodot informāciju par ārstniecības personas aizdomām par vardarbību pret bērnu Valsts policijai, kas veicinās iespējas novērst atkārtotu viktimizāciju un nodrošināt cietušajam bērnam savlaicīgu nepieciešamās palīdzības sniegšanu. |
| 5. | Projekta izstrādē iesaistītās institūcijas | Iekšlietu ministrija un Iekšlietu ministrijas Informācijas centrs. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projektā paredzētā Sistēma jau ir izveidota un tās mērķgrupa ir bērni, jo īpaši tie bērni, kuri ir nonākuši dažādu institūciju redzeslokā dažādu iemeslu dēļ.  Saskaņā ar Centrālās statistikas pārvaldes datiem 2013.gada sākumā Latvijā bija 347 018 nepilngadīgas personas (0-17 gadu vecumā). Savukārt saskaņā ar Izglītības un zinātnes ministrijas datiem 2012./2013.mācību gadā vispārizglītojošajās dienas apmācības programmās ir reģistrēti 79 384 izglītojamie. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sistēmas ieviešana pozitīvi ietekmē:   * bērnu tiesību aizsardzībā un nodrošināšanā iesaistīto valsts un pašvaldību iestāžu un attiecīgo iestāžu darbinieku darbību, pateicoties efektīvai informācijas apstrādei par riska nepilngadīgām personām un uzlabotam mehānismam informācijas apmaiņai un sadarbībai starp iesaistītām iestādēm. Ņemot vērā to, ka tiek nodrošināta centralizēta informācijas apstrāde par riska nepilngadīgām personām, tādējādi tiek veicināta iespēja veikt nepieciešamās izpētes un stratēģisko un taktisko plānošanu attiecībā uz šo sabiedrības grupu, kas palīdz iesaistītām iestādēm labāk plānot darbību un nepieciešamo resursu pārdali; * pētniecisko darbu (jo īpaši attiecībā uz noteikumu projekta mērķgrupu) veicējus, jo centralizēta Sistēmas risinājuma ietvaros ir pieejamas t.sk., statistiskās atskaites, kuru ietvaros dažādos griezumos ir iespēja atspoguļot attiecīgiem pētījumiem nepieciešamo informāciju; * sabiedrības drošību un attīstību kopumā, jo pateicoties efektīvākam darbam ar riska nepilngadīgām personām tiek veicinātas iespējas veikt preventīvo darbu attiecībā uz nepilngadīgo personu noziedzību un viktimizāciju, kā arī sniegt nepilngadīgām personām nepieciešamo palīdzību citās krīzes situācijās. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Sistēma labvēlīgi ietekmē nepilngadīgo personu stāvokli valstī kopumā, jo uzlabo bērnu tiesību aizsardzības sistēmas darbības efektivitāti, īpaši attiecībā uz atbalstu bērniem, kuri cietuši no prettiesiskām darbībām un bērniem, kuri izdarījuši likumpārkāpumus.  Iesaistītās institūcijas jau pilda pienākums saistībā ar Sistēmas informācijas ievadi vai aktualizāciju. |
| 5. | Administratīvās procedūras raksturojums | Nepilngadīgo personu atbalsta informācijas sistēma jau ir izveidota. Sistēmas ietvaros centralizēti apstrādā informāciju par riska nepilngadīgām personām, kas ir nonākušas bērnu tiesību aizsardzībā un iesaistīto valsts un pašvaldību iestāžu redzeslokā, nodrošinot iesaistītām iestādēm iespējas tiešsaistes režīmā piekļūt to funkciju īstenošanai nepieciešamajai informācijai par nepilngadīgām personām, kā arī veikt attiecīgās informācijas apmaiņu izmantojot informācijas sistēmas sniegtās iespējas.  Šobrīd bērnu tiesību aizsardzībā un nodrošināšanā iesaistīto valsts un pašvaldību iestāžu sadarbības mehānismi ir skaidri definēti Bērnu tiesību aizsardzības likuma 67.2pantā un Ministru kabineta 2012.gada 22.maija noteikumos Nr.348 „Nepilngadīgo personu atbalsta informācijas sistēmas noteikumi”. Pateicoties Sistēmas ieviešanai informācijas apmaiņas procedūras pārsvarā tiek pakāpeniski digitalizētas, izmantojot informācijas sistēmas sniegtās iespējas, kas būtiski pilnveido un uzlabo šobrīd pastāvošās iesaistīto iestāžu administratīvās procedūras.  Sistēmas sasaiste ar citām valsts un pašvaldību informācijas sistēmām ir nodrošināta gan izmantojot Valsts informācijas sistēmu savietotāja sniegtās iespējas (piem., Valsts sociālās apdrošināšanas aģentūras, Nacionālā veselības dienesta un Veselības un darbspēju ekspertīzes ārstu valsts komisijas informācijas sistēmas) un nepastarpināti (piem., Pilsonības un migrācijas lietu pārvaldes, Izglītības un zinātnes ministrija, Valsts probācijas dienests, Ieslodzījuma vietu pārvalde, u.c.). Lēmums par Valsts informācijas sistēmu savietotāja (ne)izmantošanu tika pieņemts pamatojoties uz saistīto izmaksu aprēķinu, ievērojot jau īstenotās informācijas apmaiņas risinājumu tehniskās izstrādes saistītajās informācijas sistēmās. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | |
| 1.2. valsts speciālais budžets | Projekts šo jomu neskar. | | | | |
| 1.3. pašvaldību budžets | Projekts šo jomu neskar. | | | | |
| 2. Budžeta izdevumi: | Projekts šo jomu neskar. | | | | |
| 2.1. valsts pamatbudžets | Projekts šo jomu neskar. | | | | |
| 2.2. valsts speciālais budžets | Projekts šo jomu neskar. | | | | |
| 2.3. pašvaldību budžets | Projekts šo jomu neskar. | | | | |
| 3. Finansiālā ietekme: | Projekts šo jomu neskar. | | | | |
| 3.1. valsts pamatbudžets | Projekts šo jomu neskar. | | | | |
| 3.2. speciālais budžets | Projekts šo jomu neskar. | | | | |
| 3.3. pašvaldību budžets | Projekts šo jomu neskar. | | | | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. | | | | |
| 5. Precizēta finansiālā ietekme: | Projekts šo jomu neskar. | | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta noteikumu projekta 5.19.7.punkts paredz izmaiņas Integrētās iekšlietu informācijas sistēmas apakšsistēmā „Nepilngadīgo personu atbalsta informācijas sistēma”, lai nodrošinātu ziņu atspoguļošanu par nepilngadīgā vecāku, aizbildņu vai audžuģimenes saukšanu pie administratīvās atbildības saistībā ar Latvijas Administratīvo pārkāpumu kodeksa 46., 167., 167.2, 170.2, 171., 172., 172.1, 172.2, 172.4, 173. un 174.4pantu. Izmaiņas ietver analīzes posmu (1 c/d1 (programmatūras prasību specifikācija) ), izstrādi un testēšanu (10 c/d (programmatūras nodevums), uzstādīšanu, konfigurēšanu un ieviešanas atbalstu (0,5 c/d), administratīvos izdevumus (0,5 c/d) par kopējo summu Ls 4211,00 (5991,71 *euro*) (12 x Ls 350,9 (499,31 *euro*)) (IKK 5140). Darbu apmaksa 2014.gadā tiks nodrošināta Iekšlietu ministrijas Informācijas centra budžeta apakšprogrammas 02.03.00 „Vienotās sakaru un informācijas sistēmas uzturēšana un vadība”ietvaros.  Lai nodrošinātu bāriņtiesu reģistru datu saņemšanu no Integrētās iekšlietu informācijas sistēmas apakšsistēmas „Nepilngadīgo personu atbalsta informācijas sistēma”e-pakalpojumu veidā un to apstrādi valsts informācijas sistēmā „Sociālās apdrošināšanas informācijas sistēma”, Valsts sociālās apdrošināšanas aģentūrai ir jāveic izmaiņas informācijas servisu sistēmā un valsts informācijas sistēmā „Sociālās apdrošināšanas informācijas sistēma”. Izmaiņu izmaksas ir Ls 10 950 (15 580,45 *euro*), ko finansēs Valsts sociālās apdrošināšanas aģentūrai piešķirtā valsts budžeta ietvaros. Datu nodošanu un pieņemšanu Integrētās iekšlietu informācijas sistēmas apakšsistēmā „Nepilngadīgo personu atbalsta informācijas sistēma”būs iespējams realizēt tikai pēc tam, kad Valsts reģionālās attīstības aģentūra būs nodevusi Valsts sociālās apdrošināšanas aģentūras šīs sistēmas uzturēšanu.  1 - cilvēkdienas | | | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Pirms Ministru kabineta noteikumu projekta izstrādes uzsākšanas 2013.gada 9.jūlijā, Iekšlietu ministrijas mājas lapā tika publicēts paziņojums par līdzdalības iespējām tiesību akta izstrādes procesā. |
| 2. | Sabiedrības līdzdalība projekta izstrādē | Informācija tiks papildināta projekta virzības gaitā. |
| 3. | Sabiedrības līdzdalības rezultāti | Noteiktajā termiņā iebildumi vai priekšlikumi par projektu netika saņemti. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās institūcijas, kuras ir atbildīgas par bērnu tiesību aizsardzību. Minētās institūcijas varēs izmantot informācijas sistēmu savā darbā līdzīgi kā līdz šim.  Līdz 2013.gada 25.novembrim ir noslēgtas 160 starpresoru vienošanās vai sadarbības līgumi par Sistēmas izmantošanu, datu nodošanu sistēmai. Ir veiktas Sistēmas lietotāju apmācības dažādām institūcijām. Kopskaitā darbam ar Sistēmu ir apmācīti 788 lietotāji. Lietotāja tiesības darbam ar Sistēmu ir piešķirtas 2912 lietotājiem, no kuriem Valsts policijai – 2121, Valsts robežsardzei – 586, pašvaldībām – 185, Valsts bērnu tiesību aizsardzības inspekcijai – 13, Labklājības ministrijai – 2.  Institūcijām tiks nodrošināta arī iespēja iegūt statistisko informāciju dažādos griezumos un apjomā izmantojot elektronisko tiešsaistes analītisko rīku „Datu noliktavas risinājums”, kurā iestāde pati varēs veidot statistiskās informācijas pārskatus pēc pašas izvēlētajiem kritērijiem. |
| 2. | Projekta izpildes ietekme uz pārvaldes funkcijām | Noteikumu projekts neparedz jaunu institūciju veidošanu, kā arī esošo institūciju funkciju paplašināšanu. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Jaunas institūcijas netiks izveidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Institūciju reorganizācija nenotiks. |
| 6. | Cita informācija. | Nav. |

Anotācijas IV un V sadaļa – projekts šo jomu neskar.

|  |  |
| --- | --- |
| Iekšlietu ministrs | R.Kozlovskis |
| Vīza: valsts sekretāre | I.Pētersone-Godmane |

10.01.2014.

3458

Iekšlietu ministrijas

Informācijas centra

Administratīvo pārkāpumu un

Meklējamo personu uzskaites

Nodaļas priekšniece

M.Kukjāne, 67208544

Margita.Kukjane@ic.iem.gov.lv